රජයට වැය බරක් නොවී කොළඹ සහ සෙසු නගරවල විශාල ඉදිකිරීම් ගණනාවක් හරහා රජයට විශාල ආදායමක් ලැබෙන දැවැන්ත ව්‍යාපෘතියක් ආරම්භ කෙරේ. ‍‍කොළඹ නගරය දකුණු ආසියාවේ වාණිජ කේන්ද්‍රස්ථානය බවට පත් කිරීම, ගෙනයාම සහ සෙසු නගර පරිසර හිතකාමී නගර ලෙස සංවර්ධනය කිරීමේ ඉලක්කය කරා ගෙන යන වැඩපිළිවෙළේ තවත් සුවිශේෂී කොටසක් ලෙස මෙම දැවැන්ත ව්‍යාපෘතිය ක්‍රියාත්මක වෙයි.මෙම ව්‍යාපෘති සඳහා රජයට කෝටි සිය ගණනක විශාල වියදමක් දැරිය යුතු අතර එවැනි වියදමක් දැරීමට නොහැකි නිසා දේශීය හා විදේශීය ආයෝජකයන් හරහා ඉදිකරවනු ලබයි. ‍එහිදී එම ආයෝජකයන් විසින් මෙරට මූලික ඉදිකිරීම ප්‍රථමයෙන් ඉදිකර අවසන් කර ඔවුන්ගේ ඉදිකිරීම කළ යුතු වෙයි.එම ආයෝජකයන්ට පනස් අවුරුදු සහ 99 අවුරුදු බදු යටතේ අදාළ භූමිය ලබාදෙන අතර ඔවුන් වෙනුවෙන් කරනු ලබන ඉදිකිරීම් හරහා රජයට විශාල ආදායමක්ද ලැබෙයි.ඊට අමතරව දැනට ඉදිකිරීම සිදුකිරීමට තෝරාගත් භූමි භාගයේ ඇති නිවාස වෙනුවට එම ආයෝජකයන් විසින් සුපිරි ගණයේ මහල් නිවාස ඉදිකර දිය යුතු වෙයි.මෙම ව්‍යාපෘතියේ ප්‍රථම අදියර වශයෙන් මේ වන විට කොම්පඤ්ඤවීදිය දුම්රිය ස්ථානය ආසන්නයේ භූමි භාගයත් කොම්පඤ්ඤවීදිය slave island කුඩා නිවාස පිහිටි භූමි භාගයත් නුවරඑළිය සහ බණ්ඩාරවෙල මුඩුක්කු නිවාස සහ පැරණි වෙළෙඳ කුටි ඉවත් කර නව ගොඩනැඟිලි ඉදිකිරීමත් සිදු වෙයි.